FORKLARENDE BEMÆRKNINGER TIL PROTOKOL Nr. 4 TIL EUROPAAFTALERNE (1999/C 90/07)

Artikel 1, litra f) - Prisen ab fabrik

Prisen ab fabrik skal omfatte:

- værdien af alle leverede materialer, som er anvendt ved fremstillingen

- alle omkostninger (materialeomkostninger og andre omkostninger), der faktisk påløber fabrikanten. F.eks. skal prisen ab fabrik på indspillede videokassetter, plader, programmelbærere og andre lignende produkter med indspilning, hvori der indgår et intellektuelt ejendomsretselement, så vidt muligt omfatte alle omkostninger, der påløber fabrikanten med hensyn til de intellektuelle ejendomsrettigheder, der benyttes ved fremstilling af de pågældende varer, uanset om indehaveren af disse rettigheder har sit hovedsæde eller opholdssted i fremstillingslandet.

Der tages ikke hensyn til rabatter (f.eks. mængderabat eller rabat ved forudbetaling).

Artikel 3 og 4 - Kumulation

Generelt bestemmes et færdigt produkts oprindelse af den »sidste bearbejdning eller forarbejdning«, forudsat at denne bearbejdning/forarbejdning overgår de utilstrækkelige bearbejdninger/forarbejdninger, der er omhandlet i artikel 7.

Hvis materialer med oprindelse i et eller flere lande i det endelige fremstillingsland ikke undergår bearbejdninger eller forarbejdninger, der overgår utilstrækkelige bearbejdninger/forarbejdninger, anses produktet for at have oprindelse i det land, der har bidraget med den største værdi. Med henblik herpå sammenlignes merværdien i det endelige fremstillingsland med værdien af materialerne med oprindelse i hvert af de andre lande.

Hvis der ikke foretages nogen bearbejdning eller forarbejdning i udførselslandet, bevarer materialerne eller produkterne ganske enkelt deres oprindelse, hvis de udføres til et af de berørte lande.

Følgende eksempler viser, hvordan man bestemmer oprindelse på basis af de tre afsnit i artikel 3 og 4.

EKSEMPLER

1. Eksempel på bestemmelse af oprindelse ved den sidste bearbejdning eller forarbejdning (første afsnit)

Vævet stof (HS 5112, af lammeuld, ikke kartet eller kæmmet) med oprindelse i Fællesskabet indføres i Tjekkiet. Foret, af syntetiske fibre (HS 5513) har oprindelse i Ungarn.

I Tjekkiet fremstilles der jakkesæt (HS 6203).

Den sidste bearbejdning eller forarbejdning foregår i Tjekkiet. Denne bearbejdning eller forarbejdning (i dette tilfælde fremstilling af jakkesæt) overgår de bearbejdninger eller forarbejdninger, der er omhandlet i artikel 7. Jakkesættene opnår dermed tjekkisk oprindelse.

2. Eksempel på bestemmelse af oprindelsesland, når den sidste bearbejdning eller forarbejdning ikke overgår en utilstrækkelig bearbejdning eller forarbejdning; her benyttes den største værdi af de materialer, der anvendes ved fremstillingen (andet afsnit)

De forskellige dele af et kombineret sæt, der har oprindelse i to lande, emballeres i Slovenien. Benklæderne og en nederdel med oprindelse i Polen har en værdi på 180 EUR. Jakken, som har oprindelse i Fællesskabet, har en værdi på 100 EUR. Den behandling, som foretages i Slovenien (emballering) koster 2 EUR. Operatøren anvender plastposer fra Ukraine, som koster 0,5 EUR. Prisen ab fabrik på det færdige produkt er på 330 EUR.

Da behandlingen i Slovenien ikke overgår en utilstrækkelig bearbejdning eller forarbejdning, skal merværdien i Slovenien sammenlignes med de andre anvendte materialers toldværdi ved bestemmelse af oprindelse:

Merværdi i Slovenien (2 EUR til pakning og 0,5 EUR for poser) = 330 EUR (pris ab fabrik) - 280 EUR (180 + 100) = 50 EUR = slovensk »merværdi«.

Den polske værdi (180) er større end merværdien i Slovenien (50) og værdien af alle andre anvendte materialer med oprindelsesstatus (100). Det færdige produkt har derfor oprindelse i Polen.

3. Eksempel på produkter, der udføres uden anden bearbejdning eller forarbejdning (tredje afsnit)

Et tæppe med oprindelse i Fællesskabet udføres til Slovakiet og indføres to år senere i Polen uden at have undergået nogen behandling. Tæppet ændrer ikke oprindelse og bevarer ved indførslen i Polen sin EF-oprindelsesstatus.

Artikel 10 - Oprindelsesregler for sæt

Den for sæt fastlagte oprindelsesregler gælder kun for sæt, som er omhandlet i punkt 3 i de almindelige bestemmelser i det harmoniserede system.

I overensstemmelse med denne regel skal hvert af de produkter, der indgår i sættet, med undtagelse af dem, hvis værdi ikke overstiger 15 % af sættes samlede værdi, opfylde oprindelseskriterierne for den position, det ville blive tariferet i, hvis det blev frembudt særskilt og ikke som en del af et sæt, uanset i hvilken position sættet som helhed tariferes i medfør af ovennævnte almindelige bestemmelse.

Dette gælder også, selvom tolerancen på 15 % bruges for det produkt, der i overensstemmelse med ovennævnte almindelige bestemmelse afgør tariferingen af sættet som helhed.

Artikel 15 - Godtgørelse i tilfælde af fejl

For at der ved fejl i udstedelsen eller udfærdigelsen af oprindelsesbeviset kan indrømmes godtgørelse af eller fritagelse for told, skal følgende tre betingelser være opfyldt:

a) det fejlagtigt udstedte eller udfærdigede oprindelsesbevis skal returneres til udførselslandets myndigheder, eller indførselslandets myndigheder skal afgive en skriftlig erklæring om, at der ikke er og ikke vil blive indrømmet præferencebehandling

b) for de materialer, der er anvendt til fremstilling af produktet, skal der efter de gældende bestemmelser kunne indrømmes godtgørelse eller fritagelse for told, hvis der ikke blev fremlagt et oprindelsesbevis med henblik på anmodning om præferencebehandling

c) fristen for tilbagebetaling må ikke være overskredet, og de betingelser for en sådan tilbagebetaling, der er fastsat i det pågældende lands forskrifter, skal være opfyldt.

Artikel 16 - Dokumentation for brugte varer

Der kan også udstedes oprindelsesbevis for brugte varer eller andre varer, hvis der som følge af det betydelige tidsrum mellem på den ene side fremstillings- eller indførselstidspunktet og på den anden side udførselstidspunktet ikke længere er mulighed for at benytte de sædvanlige bevisdokumenter, dog kun såfremt:

a) tidspunktet for fremstillingen eller indførslen af varerne ligger forud for det tidsrum, i hvilket de erhvervsdrivende efter de gældende forskrifter i udførselslandet skal opbevare deres regnskabsdokumenter

b) varerne kan betragtes som havende oprindelsesstatus i medfør af andre bevisligheder såsom erklæringer fra fabrikanten eller en anden erhvervsdrivende, ekspertudtalelser, mærker anbragt på varerne, beskrivelse af varerne osv.

c) intet tyder på, at varerne ikke opfylder oprindelsesreglernes krav.

Artikel 16 (og 24) - Fremlæggelse af oprindelsesbevis ved elektronisk overførsel af indførselsangivelsen

Når indførselsangivelsen overføres elektronisk til indførselslandets toldmyndigheder, fastlægger disse i medfør af den gældende toldlovgivning i indførselslandet, hvornår og i hvilket omfang de dokumenter, der udgør oprindelsesbeviset, faktisk skal fremlægges.

Artikel 17 - Varebeskrivelse i varecertifikat EUR.1

I tilfælde af at varer har oprindelse i mere end et land eller territorium.

Hvis de produkter, der er omfattet af varecertifikatet, har oprindelse i mere end et land eller territorium:

- skal der i rubrik 4 (land, landegruppe eller territorium, hvor varerne anses for at have oprindelse) angives »se rubrik 8«, og

- i rubrik 8 (løbenummer, kollienes mærke, nummer, antal og art, varebeskrivelse) anføres for hver varepost det pågældende lands navn eller officielle forkortelse (1).

Tilfælde med store forsendelser

Såfremt der i den rubrik, der på varecertifikatet er beregnet til beskrivelse af varerne, ikke er tilstrækkelig plads til at anføre de til identifikationen nødvendige oplysninger, f.eks. i tilfælde af større forsendelser, kan eksportøren specificere de varer, som certifikatet vedrører, på de vedlagte fakturaer for disse varer og om nødvendigt på ethvert andet handelsdokument, dog forudsat:

a) at han anfører fakturanummer i rubrik 10 på varecertifikat EUR.1

b) at fakturaerne og om nødvendigt ethvert andet handelsdokument hæftes fast på certifikatet inden forelæggelsen for toldmyndighederne, og

c) at toldmyndighederne har afstemplet fakturaerne og om nødvendigt ethvert andet handelsdokument, der officielt knytter dem sammen med certifikatet.

Om nødvendigt anføres oprindelseslandenes navn eller officielle forkortelse som angivet i foregående bemærkning vedrørende rubrik 8 på fakturaerne og om nødvendigt ethvert andet handelsdokument.

Artikel 17 - Varer udført af en toldklarerer

En toldklarerer kan optræde som befuldmægtiget repræsentant for den person, som ejer varerne eller har en tilsvarende dispositionsret over dem, også selvom den pågældende person ikke er etableret i udførselslandet, så længe toldklarereren kan bevise varernes oprindelsesstatus.

Artikel 18 - Tekniske årsager

Et varecertifikat EUR.1 kan afvises af »tekniske årsager«, hvis det ikke er udfærdiget i overensstemmelse med forskrifterne. Der kan i sådanne tilfælde senere fremlægges et certifikat, der er udstedt efterfølgende.

Det gælder f.eks. i følgende situationer:

- varecertifikat EUR.1 udfærdiget på en ikke forskriftsmæssig formular (f.eks.: uden guillochering; med vigtige dimensions- og farvefravigelser fra den foreskrevne model; uden løbenummer; trykt på et ikke tilladt sprog)

- varecertifikat EUR.1, på hvilket en rubrik til obligatoriske oplysninger ikke er udfyldt (f.eks.: rubrik 4 EUR.1)

- manglende stempel og underskrift (rubrik 11 EUR.1)

- varecertifikat EUR.1 påtegnet af en ikke kompetent myndighed

- varecertifikat EUR.1 påtegnet ved brug af et nyt stempel, som der endnu ikke er givet underretning om

- fremlæggelse af en fotokopi eller en kopi i stedet for det originale varecertifikat EUR.1

- angivelse i rubrik 2 eller 5 af et land, som ikke er part i aftalen (f.eks.: Israel eller Cuba).

Fremgangsmåde

Efter at der på certifikatet er anført påtegningen »AFVIST DOKUMENT« med angivelse af grunden til afvisningen, gives certifikatet tilbage til importøren, for at han efterfølgende kan få udstedt et nyt certifikat.

Toldadministrationen kan dog eventuelt beholde en fotokopi af det afviste certifikat med henblik på en efterfølgende kontrol, eller hvis den har begrundet mistanke om svigagtig adfærd.

Artikel 21 - Anvendelse i praksis af bestemmelserne om fakturaerklæringer

Der gælder følgende retningslinjer:

a) Fakturaerklæringen skal affattes i overensstemmelse med modellen i bilag IV til protokollen.

Hvis de produkter, der er omfattet af fakturaerklæringen, har oprindelse i mere end et land eller territorium, skal hvert af de pågældende landes navn eller officielle forkortelse eller en særlig henvisning på fakturaen angives på selve fakturaerklæringen (2).

På fakturaen eller tilsvarende skal hvert af de pågældende landes navn eller officielle forkortelse angives for hver varepost.

b) Produkter uden oprindelsesstatus, og som dermed ikke er omfattet af fakturaerklæringen, må ikke angives på selve fakturaerklæringen. De kan dog anføres klart på fakturaen for at undgå misforståelser.

c) Fakturaerklæringer, der er udfærdiget på fotokopier af fakturaer, kan accepteres, hvis disser erklæringer er underskrevet af eksportøren på samme betingelser som originalen. Godkendte eksportører, som har fået tilladelse til ikke at underskrive fakturaerklæringerne, fritages også for at underskrive fakturaerklæringer, der er udfærdiget på fotokopier af fakturaer.

d) En fakturaerklæring på fakturaens bagside kan accepteres.

e) Fakturaerklæringen kan anføres på et særskilt blad på betingelse af, at dette blad klart udgør en del af fakturaen. Der må ikke benyttes en supplerende formular.

f) En fakturaerklæring anført på en seddel, som derefter klæbes på fakturaen, kan kun accepteres, hvis der ikke hersker tvivl om, at sedlen er påklæbet af eksportøren. F.eks. skal eksportørens underskrift eller stempel dække både sedlen og fakturaen.

Artikel 21 - Værdigrundlag for fremlæggelse og godtagelse af fakturaerklæringer, udfærdiget af eksportøren

Prisen ab fabrik kan tjene som værdigrundlag ved afgørelse af, hvornår en fakturaerklæring kan erstatte et varecertifikat EUR.1 under hensyntagen til den i artikel 21, stk. 1, litra b), fastsatte grænse. Anvendes prisen ab fabrik som værdigrundlag, skal indførselslandet godtage de fakturaerklæringer, der fremlægges under henvisning til prisen ab fabrik.

I mangel af en pris ab fabrik, fordi det drejer sig om en gratis forsendelse, anvendes den af indførselslandets myndigheder fastlagte toldværdi som grundlag for fastsættelse af værdigrænsen.

Artikel 22 - Godkendt eksportør

Udtrykket eksportør refererer til personer eller virksomheder, uanset om de er producenter eller handlende, for så vidt alle de andre betingelser i denne protokol er opfyldt. En toldklarerer kan ikke anerkendes som godkendt eksportør i protokollens forstand.

Tilladelse til godkendt eksportør er betinget af, at eksportøren indgiver en skriftlig ansøgning. Ved behandlingen af denne ansøgning skal toldmyndighederne især tage hensyn til følgende:

- om eksportøren regelmæssigt foretager udførsel: toldmyndighederne skal mere tage hensyn til, hvor ofte eksportøren foretager udførsler, end til, hvor mange forsendelser eller hvilket beløb der er tale om

- om eksportøren til enhver tid kan fremlægge bevis for, at de varer, der skal udføres, har oprindelsesstatus. I den forbindelse skal der tages hensyn til, om eksportøren kender de gældende oprindelsesregler, og er i besiddelse af dokumentation for oprindelsen. Hvad angår producenter, skal toldmyndigheden sikre, at virksomhedens lagerregnskab gør det muligt at bestemme oprindelsen af varerne, eller i tilfælde med nye virksomheder, at det installerede system muliggør en lignende identifikation. Hvad angår handlende, vil det være nødvendigt at foretage en mere indgående undersøgelse af den pågældendes normale handelsstrømme

- om eksportøren set ud fra tidligere eksportaktiviteter kan frembyde tilstrækkelig sikkerhed vedrørende varernes oprindelsesstatus og muligheden for at kunne opfylde alle de dermed forbundne betingelser.

Når der er udstedt en tilladelse, skal eksportørerne:

- forpligte sig til kun at udfærdige fakturaerklæringer for de varer, for hvilke de på tidspunktet for udfærdigelsen er i besiddelse af de nødvendige beviser eller regnskabsoplysninger

- påtage sig det fulde ansvar for brugen af tilladelsen, navnlig i tilfælde af ukorrekte oprindelseserklæringer eller anden misbrug af tilladelsen

- påtage sig ansvaret for, at den person, der i virksomheden har ansvaret for udfærdigelsen af fakturaerklæringer, kender og forstår oprindelsesreglerne

- forpligte sig til at opbevare oprindelsesdokumentationen i en periode på mindst tre år fra datoen for udfærdigelse af erklæringen

- forpligte sig til enhver tid at kunne forelægge toldmyndighederne oprindelsesbevis og acceptere at blive kontrolleret til enhver tid af disse myndigheder.

Toldmyndighederne skal føre løbende kontrol med eksportørerne. Kontrollen sikre en vedvarende korrekt anvendelse af, at tilladelsen bruges korrekt, og at den kan foretages med bestemte mellemrum, om muligt på basis af risikoanalysekriterier.

Toldmyndighederne meddeler Kommissionen for De Europæiske Fællesskaber, hvilket nationalt nummereringssystem der anvendes til angivelse af godkendte eksportører. Kommissionen videresender disse oplysninger til de andre landes toldmyndigheder.

Artikel 25 - Indførsel i form af delforsendelser

En importør, der ønsker at benytte bestemmelserne i denne artikel, skal inden udførslen af den første delforsendelse underrette eksportøren om, at der for produktet som helhed kun kræves ét oprindelsesbevis.

Det er muligt, at hver forsendelse udelukkende omfatter produkter med oprindelsesstatus. Følger der oprindelsesbeviser med sådanne forsendelser, accepterer indførselslandets toldmyndigheder disse særskilte oprindelsesbeviser for de pågældende delforsendelser i stedet for et enkelt oprindelsesbevis for produktet som helhed.

Artikel 32 - Afvisning af præferencebehandling uden verifikation

Det drejer sig om tilfælde, hvor oprindelsesbeviset betragtes som uanvendeligt. Det gælder f.eks. i følgende situationer:

- de produkter, som varecertifikat EUR.1 vedrører, falder ikke ind under præferenceordningen

- varebeskrivelsesrubrikken (rubrik 8 EUR.1) er ikke udfyldt, eller der er anført andre varer end dem, der frembydes

- oprindelsesbeviset er udstedt af et land, der ikke er omfattet af præferenceordningen, også selvom oprindelsesbeviset vedrører varer med oprindelse i et land, der er omfattet af den (f.eks. varecertifikat EUR.1 udstedt af Israel for varer med oprindelse i Polen)

- varecertifikat EUR.1 indeholder ubekræftede raderinger eller overskrivninger i en af de obligatoriske rubrikker (f.eks. rubrikkerne »varebeskrivelse«, »antal kolli«, »bestemmelsesland«, »oprindelsesland«)

- gyldighedsperioden for varecertifikat EUR.1 er overskredet af andre grunde end de i forskrifterne nævnte (f.eks.: særlige omstændigheder), dog med undtagelse af tilfælde, hvor varerne er frembudt inden fristens udløb

- oprindelsesbeviset fremlægges efterfølgende for varer, der oprindeligt indførtes svigagtigt

- i rubrik 4 på varecertifikat EUR.1 er der anført et land, der ikke er part i den aftale, på grundlag af hvilken det anmodes om præferencebehandling.

Fremgangsmåde

Oprindelsesbeviset med påtegnelsen »UANVENDELIGT« beholdes af den toldadministration, der får det forelagt, for at undgå, at det søges brugt igen.

Når det skønnes hensigtsmæssigt, underretter indførselslandets toldmyndigheder straks udførselslandets toldmyndigheder om afvisningen.

Artikel 32 - Frist for kontrol af oprindelsesbeviser

Intet land skal være forpligtet til at besvare en anmodning om efterfølgende kontrol fremsat i overensstemmelse med artikel 32, hvis anmodningen modtages mere end tre år efter udstedelsen af varecertifikat EUR.1 eller datoen for udfærdigelsen af fakturaerklæringen.

Artikel 32 - Begrundet tvivl

Det drejer sig her om f.eks. følgende situationer:

- manglende underskrift fra eksportøren (med undtagelse af fakturaerklæringer eller handelsdokumenter, som udfærdiges af godkendte eksportører, når bestemmelserne åbner mulighed herfor)

- manglende underskrift eller dato fra den myndighed, der har udstedt varecertifikat EUR.1

- identificering på varerne, emballagerne eller ledsagedokumenterne af mærker, der viser en anden oprindelse end den, der er anført på varecertifikat EUR.1

- angivelserne på varecertifikat EUR.1 viser, at bearbejdningen ikke er tilstrækkelig til at give oprindelsesstatus

- det til påtegning af dokumentet anvendte stempel afviger fra det stempel, der er fremsendt aftryk af.

Fremgangsmåde

Dokumentet sendes til efterfølgende kontrol hos de udstedende myndigheder med angivelse af grunden til kontrolanmodningen. Indtil resultaterne af kontrollen foreligger, træffes der sådanne foranstaltninger, som toldmyndighederne skønner nødvendige til sikring af den told, der eventuelt skal betales.

Bilag I - Indledende note nr. 6, 6.1

Den særlige regel vedrørende tekstilmaterialer anvendes ikke på for og mellemfor. Lommestof fremstilles af et særligt vævet stof, der udelukkende anvendes til fremstilling af lommer og derfor ikke kan betragtes som normalt for eller mellemfor. Reglen anvendes derfor på lommestof. Reglen anvendes på stofstykker og på færdige lommer med oprindelse i tredjelande.

Anvendte udtryk på de forskellige sprog

>TABELPOSITION>

Fakturaerklæring (bilag IV)

Katalansk (AD)

L'exportador dels productes inclosos en el present document (autorització duanera n° . . .) declara que, llevat s'indiqui el contrari, aquests productes gaudeixen d'un origen preferencial . . .

Bulgarsk (BG)

>REFERENCE TIL EN GRAFIK>

Tjekkisk (CZ)

V´yvozce v´yrobk°u uveden´ych v tomto dokumentu ( Ocíslo povolení . . .) prohla Osuje, Oze krom Oe Ozreteln Oe ozna Ocen´ych, mají tyto v´yrobky preferen Ocní p°uvod v . . .

Tysk (DE)

Der Ausführer (Ermächtigter Ausführer; Bewilligungs-Nr. . . .), der Waren, auf die sich dieses Handelspapier bezieht, erklärt, daß diese Waren, soweit nicht anders angegeben, präferenzbegünstigte . . . Ursprungswaren sind.

Dansk (DK)

Eksportøren af varer, der er omfattet af nærværende dokument (toldmyndighedernes tilladelse nr. . . .), erklærer, at varerne, medmindre andet tydeligt er angivet, har præferenceoprindelse i . . .

Estisk (EE)

Käesoleva dokumendiga hõlmatud toodete eksportija (tolliameti kinnitus Nr. . . .) deklareerib, et need tooted on . . . sooduspäritoluga, välja arvatud juhul kui on selgelt näidatud teisiti.

Spansk (ES)

El exportador de los productos incluidos en el presente documento (autorización aduanera n° . . .) declara que, salvo indicación en sentido contrario, estos productos gozan de un origen preferencial . . .

Finsk (FI)

Tässä asiakirjassa mainittujen tuotteiden viejä (tullin lupanumero . . .) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja . . . alkuperätuotteita.

Fransk (FR)

L'exportateur des produits couverts par le présent document (autorisation douanière n° . . .), déclare que, sauf indication claire du contraire, ces produits ont l'origine préférentielle . . .

Engelsk (GB)

The exporter of the products covered by this document (customs authorisation No . . .) declares that, except where otherwise clearly indicated, these products are of . . . preferential origin.

Græsk (GR)

Ï åîáãùãÝáò ôùí ðñïúüíôùí ðïõ êáëýðôïíôáé áðü ôï ðáñüí Ýããñáöï (Üäåéá ôåëùíåßïõ áñéè. . . .) äçëþíåé üôé, åêôüò åÜí äçëþíåôáé óáöþò Üëëùò, ôá ðñïúüíôá áõôÜ åßíáé ðñïôéìçóéáêÞò êáôáãùãÞò . . .

Ungarsk (HU)

A jelen okmányban szerepl Mo áruk export More (vámfelhatalmazási szám: . . .) kijelentem, hogy eltér Moö jelzés hiányában az áruk kedvezményes . . . származásúak.

Islandsk (IS)

Útflytjan si framleidsluvara sem skjal KTetta tekur til (leyfi tollyfirvalda nr. . . .), l´ysir lví yfir ad vörurnar séu, ef annars er ekki greinilega getid, af . . . -fridindauppruna.

Italiensk (IT)

L'esportatore delle merci contemplate nel presente documento (autorizzazione doganale n. . . .) dichiara che, salvo indicazione contraria, le merci sono di origine preferenziale . . .

Litauisk (LT)

OSiame dokumente i Osvardintu N prekiu N eksportuotojas (muitines liudijimo Nr . . .) deklaruoja, kad, jeigu kitaip nenurodyta, tai yra . . . preferencine Gs kilme Gs preke Gs.

Lettisk (LV)

Eksport Eet Eajs produktiem, kuri ietverti Os Eaj Ea dokument Ea (muitas pilnvara Nr. . . . deklar Ee, k Ea, iznemot tur, kur ir cit Eadi skaidri noteikts, Osiem produktiem ir priek Osrociibu izcelsme no . . .

Nederlandsk (NL)

De exporteur van de goederen waarop dit document van toepassing is (douanevergunning nr. . . .) verklaart dat, behoudens uitdrukkelijke andersluidende vermelding, deze goederen van preferentiële . . . oorsprong zijn.

Norsk (NO)

Eksportøren av produktene omfattet av dette dokument (tollmyndighetenes autorisasjonsnr. . . .) erklærer at disse produktene, unntatt hvor annet er tydelig angitt, har . . . preferanseopprinnelse.

Polsk (PL)

Eksporter produktów objetych tym dokumentem (upowa Gzenienie wladz celnych nr . . .) deklaruje, Gze z wyj Natkiem gdzie jest to wyra Gznie okreslone, produkty te maj Na . . . preferencyjne pochodzenie.

Portugisisk (PT)

O abaixo assinado, exportador dos produtos cobertos pelo presente documento (autorização aduaneira n.° . . .), declara que, salvo expressamente indicado em contrário, estes produtos são de origem preferencial . . .

Rumænsk (RO)

Exportatorul produselor ce fac obiectul acestui document (autoriza Ktia vamal Fa nr. . . . ) declar Fa c Fa, exceptând cazul în care în mod expres este indicat altfel, aceste produse sunt de origine preferen Ktial Fa . . .

Svensk (SE)

Exportören av de varor som omfattas av detta dokument (tullmyndighetens tillstånd nr . . .) försäkrar att dessa varor, om inte annat tydligt markerats, har förmånsberättigande . . . ursprung.

Slovensk (SI)

Izvoznik blaga, zajetega s tem dokumentom (pooblastilo carinskih organov Ost . . .) izjavlja, da, razen Oce ni druga Oce jasno navedeno, ima to blago preferencialno . . . poreklo.

Slovakisk (SK)

V´yvozca v´yrobkov uveden´ych v tomto dokumente ( Ocíslo povolenia . . .) vyhlasuje, Oze okrem zretel'ne ozna Ocen´ych, majú tieto v´yrobky preferen Ocn´y pôvod v . . .

Tyrkisk (TR)

Isbu belge (gümrük onay No: . . .) kapsamindaki maddelerin ihracatçisi aksi açikça belirtilmedikçe, bu maddelerin . . . menseli ve tercihli maddeler oldugunu beyan eder.

>TABELPOSITION>

(1) ISO-Alpha-2- og -3-koderne for hvert land er som følger:

Discarding a TABLE

>TABELPOSITION>

Der findes ingen ISO-Alpha-kode for Fællesskabet, men EEC, EC, CEE eller CE er acceptable.

(2) ISO-Alpha-2- og -3-koderne for hvert land er som følger:

Discarding a TABLE

>TABELPOSITION>

Der findes ingen ISO-Alpha-kode for Fællesskabet, men EEC, EC, CEE eller CE er acceptable.